0128.xml
خاتون پولیس افسر کے ساتھ رقص پر تنقید مرد اور عورت کے درمیان فرق روا رکھنے والا رویہ ہے ۔شاہ رخ خان
ممبئی ۔ 12 اگست (اے پی پی) بالی وڈ اداکار شاہ رخ خان نے کہا ہے کہ مرد اورعورت کے درمیان فرق رکھنا امتیازی سوچ ہے۔ بالی وڈ اداکار شاہ رخ خان نے اپنے حالیہ انٹرویو میں کہا کہ 4 یا 5 سال قبل وہ فلم ’’ویرزارا‘‘ میں پولیس وردی زیب تن کئے ہوئے نوجوانوں کے ساتھ رقص پیش کیا یہاں تک کہ ایک بار انہوں نے سرحد پر پولیس نوجوانوں میں جوش وخروش اورجذبہ قربانی پیدا کرنے کیلئے پرفارم بھی کرچکے ہیں لیکن پہلی بار انہوں نے ایک خاتون پولیس افسر کے ساتھ رقص کیا تو سیاسی رہنماؤں اور پولیس نے انس پر تنقید کی اوراس خبرکو ہرچینل کی اہم سرخی بنا دیا۔ ان کے خیال میں یہ لوگوں کا مرد اور عورت کے درمیان فرق روا رکھنے والا رویہ ہے ۔ مرد اورعورت کے درمیان فرض رکھنا امتیازی سوچ ہے۔ یہ احمقانہ بات ہے۔ اداکار نے حال میں کلکتہ میں پولیس خواتین کے زیر اہتمام کلکتہ پولیس کلچرل پروگرام میں شرکت کی تھی جس کی میزبانی سب انسپکٹر سمپا ہلدار نے کی ۔ اس موقع پر مہمان خصوصی اعلیٰ پولیس افسران اورمغربی بنگالکی وزیراعلیٰ ممتا بینر جی تھی ۔ میزبان سمپا نے پولیس وردی پہنے شاہ رخ کے ساتھ رقص کیا تھا جسے تنقید کا نشانہ بنایا گیا۔
APP
12.08.14
0128p.xml
مردوں اور خواتین میں تفریق احمقانہ ہے ، شاہ رخ خان
ممبئی (وقت نیوز ) بالی وڈ کے اداکار سٹار شاہ رخ خان نے لائیو شو کے دوران پولیس یونیفارم میں ملبوس خاتون اہلکار کو اٹھا کر ڈانس پر تنقید کا جواب دیتے ہوئے کہا کہ مردوں اور خواتین میں تفریق احمقانہ ہے۔ پریس ٹرسٹ آف انڈیا اور مڈ ڈے سے انٹرویو میں شاہ رخ خان نے خاتون اہلکار کے ساتھ ڈانس پر تنقید کرنے والوں کو آڑے ہاتھوں لیتے ہوئے کہا کہ یہ معاملہ یونیفارم کا نہیں بلکہ مردوں اور خواتین میں تفریق کا ہے جو انتہائی احمقانہ ہے ۔ان کا کہنا تھا کہ اگر معاملہ یونیفارم کا ہوتا تو میں نے 5برس قبل اپنی فلم" ویر زارا" کی شوٹنگ کے دوران ایک پولیس اہلکار کے ساتھ ڈانس کیا تھاجب کہ60 اور70 کی دہائی میں جوجیوں کے مورال کو بلند کرنے کیلئے اداکار سرحد پر جا کر اہلکاروں کے ساتھ ڈانس کرتے تھے ۔واضح رہے کہ چند روز قبل بالی وڈ کنگ شاہ رخ خان نے کولکتہ میں ایک شو کے دوران ایک خاتون پولیس افسر کے ساتھ ڈانس کیا تھا ۔
daily_waqt
13.08.14